pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“บิ๊กบี้”กำชับ ขรก.ร่วมมือกันทุกหน่วยบรรเทาเดือดร้อนน้ำท่วม พร้อมสำรวจ ความต้องการด้านอาชีพ
วันอังคารที่ 31 ตุลาคม 2560
“บิ๊กบี้”กําชับ ขรก.ร่วมมือกันทุกหน่วยบรรเทาเดือดร้อนน้ําท่วม พร้อมสํารวจ ความต้องการด้านอาชีพ
นายวิวัฒน์ จิระพันธุ์วานิช ผู้ตรวจราชการกระทรวงแรงงาน เปิดเผยว่า จากสถานการณ์อุทกภัย
น้ําไหลหลาก และน้ําล้นตลิ่งจากอิทธิพลของพายุดีเปรสชั่น และการระบายน้ําจากเขื่อนเจ้าพระยา และเขื่อน
อุบลรัตน์ ทําให้พี่น้องประชาชนได้รับผลกระทบใน 23 จังหวัด
นายวิวัฒน์ จิระพันธุ์วานิช ผู้ตรวจราชการกระทรวงแรงงาน เปิดเผยว่า จากสถานการณ์อุทกภัย
น้ําไหลหลาก และน้ําล้นตลิ่งจากอิทธิพลของพายุดีเปรสชั่น และการระบายน้ําจากเขื่อนเจ้าพระยา และเขื่อน
อุบลรัตน์ ทําให้พี่น้องประชาชนได้รับผลกระทบใน 23 จังหวัด พลเอก ศิริชัย ดิษฐกุล รัฐมนตรีว่าการกระทรวงแรงงาน มีความห่วงใยพี่น้องประชาชนในพื้นที่ที่ถูกน้ําท่วม จึงได้สั่งการให้หน่วยงานในสังกัดกระทรวงแรงงานทุกหน่วยเข้าไปช่วยเหลือเยียวยาผู้ประสบภัยจากน้ําท่วมในครั้งนี้ โดยได้กําชับให้ข้าราชการและเจ้าหน้าที่ทุกหน่วยงานในสังกัดกระทรวงแรงงาน เบื้องต้นเข้าไปแจกจ่ายเครื่องอุปโภคบริโภค บรรเทาความเดือดร้อน พร้อมสํารวจความต้องการด้านอาชีพของผู้ประสบภัย เพื่อฝึกอาชีพให้ได้มีงานทํา มีรายได้ในช่วงประสบภัยเพื่อบรรเทาภาระการครองชีพ นอกจากนี้ ยังเปิดศูนย์พักพิงที่สถาบันพัฒนาฝีมือแรงงานจังหวัดและสํานักงานพัฒนาฝีมือแรงงานจังหวัดทุกจังหวัดที่เกิดน้ําท่วมให้แก่พี่น้องประชาชน โดยจะจัดที่พัก อาหาร และน้ําดื่มไว้ให้บริการฟรี ซึ่งที่ผ่านมาหน่วยงานสังกัดกระทรวงแรงงานพื้นที่ภาคกลาง เช่น อ่างทอง สิงห์บุรี พระนครศรีอยุธยา ก็ได้ระดมสรรพกําลังอย่างเต็มที่ในการให้ความช่วยเหลือประชาชน ส่วนจังหวัดที่คาดว่าจะมีมวลน้ําไหลผ่านทั้งเขตภาคเหนือ ภาคกลาง รวมถึงช่วงฤดูมรสุมทางภาคใต้ ได้สั่งการให้เตรียมความพร้อมช่วยเหลืออย่างแข็งขันและทันท่วงที
นายวิวัฒน์ กล่าวต่อว่า พล.อ.ศิริชัย ยังได้กําชับให้ข้าราชการและเจ้าหน้าที่หน่วยงานในสังกัด ประสานการทํางานร่วมกันกับอาสาสมัครแรงงาน (อสร.) และเครือข่ายประชาชนในพื้นที่ในลักษณะประชารัฐ เพื่อออกเยี่ยมเยียนและแจกจ่ายสิ่งของบรรเทาทุกข์แก่แรงงานนอกระบบและประชาชนที่ได้รับผลกระทบส่วนในระยะยาวกระทรวงแรงงาน ได้กําหนดการทํางานร่วมกันกับองค์กรปกครองส่วนท้องถิ่น ผู้นําชุมชน กลุ่มอาชีพแรงงานนอกระบบ อาสาสมัครแรงงาน และประชาชนในพื้นที่เพื่อกําหนดแนวปฏิบัติในการป้องกันและช่วยกันจัดทําแนวคันกั้นน้ําเพื่อรับมือกับสถานการณ์ดังกล่าวได้อย่างยั่งยืน
ทั้งนี้หากผู้ประกอบการ ลูกจ้าง ผู้ใช้แรงงาน และพี่น้องประชาชนที่มีความประสงค์ขอรับความช่วยเหลือจากหน่วยงานของรัฐ สามารถติดต่อได้ที่ทุกหน่วยงานในสังกัดกระทรวงแรงงาน ที่พร้อมให้บริการช่วยเหลือและประสานส่งต่อแบบครบวงจร ได้ที่สํานักงานแรงงานจังหวัด สํานักงานจัดหางานจังหวัด สํานักงานสวัสดิการและคุ้มครองแรงงานจังหวัด สถาบัน/สํานักงานพัฒนาฝีมือแรงงานจังหวัด และสํานักงานประกันสังคมทุกจังหวัด
ทั่วประเทศ หรือสอบถามรายละเอียดได้ที่สายด่วนกรมการจัดหางาน 1694 สายด่วนกรมสวัสดิการและคุ้มครองแรงงาน 1546 และสายด่วนสํานักงานประกันสังคม 1506
------------------------------------
กลุ่มงานโฆษกและการข่าว/
กองเผยแพร่และประชาสัมพันธ์/
ชนินทร เพ็ชรทับ - ข่าว/
31 ตุลาคม 2560
รัฐบาลไทย-ข่าวทำเนียบรัฐบาล-มท.ร่วมสืบสานพระราชปณิธานพระบาทสมเด็จพระปรมินทรมหาภูมิพลอดุลยเดชจัดปาฐกถาพิเศษ “ใต้ร่มพระบารมี 70 ปีปวงประชาเป็นสุข” น้อมนำพระบรมราโชวาทและพระราชดำรัสยึดเป็นแนวทางปฏิบัติแก่บุคลากร
วันพฤหัสบดีที่ 8 ธันวาคม 2559
มท.ร่วมสืบสานพระราชปณิธานพระบาทสมเด็จพระปรมินทรมหาภูมิพลอดุลยเดชจัดปาฐกถาพิเศษ “ใต้ร่มพระบารมี 70 ปีปวงประชาเป็นสุข” น้อมนําพระบรมราโชวาทและพระราชดํารัสยึดเป็นแนวทางปฏิบัติแก่บุคลากร
กระทรวงมหาดไทย ร่วมสืบสานพระราชปณิธาน พระบาทสมเด็จพระปรมินทรมหาภูมิพลอดุลยเดช
จัดปาฐกถาพิเศษ “ใต้ร่มพระบารมี 70 ปี ปวงประชาเป็นสุข”
น้อมนําพระบรมราโชวาทและพระราชดํารัส ยึดเป็นแนวทางปฏิบัติแก่บุคลากร
วันนี้ (8 ธ.ค. 59) เวลา 09.45 น. ณ ห้องประชุมคลังสมอง ชั้น 5 อาคารดํารงราชานุภาพ กระทรวงมหาดไทย นายณัฐพงศ์ ศิริชนะ รองปลัดกระทรวงมหาดไทย เป็นประธานเปิดโครงการ“น้อมรําลึกใต้ร่มพระบารมี 70 ปี ปวงประชาเป็นสุข”ซึ่งจัดขึ้นโดยสถาบันดํารงราชานุภาพ สํานักงานปลัดกระทรวงมหาดไทย เพื่อน้อมนําพระบรมราโชวาทและพระราชดํารัสของพระบาทสมเด็จพระปรมินทรมหาภูมิพลอดุลยเดช มาเป็นแนวทางในการปฏิบัติหน้าที่ราชการและการดํารงชีวิตของบุคลากรในสังกัดกระทรวงมหาดไทย และสร้างจิตสํานึกรักในสถาบันชาติ ศาสน์ กษัตริย์ และพร้อมเป็นแบบอย่างในการสานประโยชน์ของชาติ และปวงประชาตามพระราชปณิธานของพระองค์ให้คงอยู่สังคมไทยสืบไป
นายณัฐพงศ์ ศิริชนะ รองปลัดกระทรวงมหาดไทยเปิดเผยว่า นับเป็นเวลากว่า 70 ปี ที่พสกนิกรชาวไทยได้อยู่ใต้ร่มพระบารมีแห่งการเถลิงถวัลย์สิริราชสมบัติด้วยความอยู่เย็นเป็นสุขดังพระบรมราชโองการ “เราจะครองแผ่นดินโดยธรรม เพื่อประโยชน์สุขแห่งมหาชนชาวสยาม” และด้วยสํานึกในพระมหากรุณาธิคุณอันหาที่สุดมิได้ กระทรวงมหาดไทย โดยสถาบันดํารงราชานุภาพ สํานักงานปลัดกระทรวงมหาดไทย จึงได้จัดทําโครงการ“น้อมรําลึกใต้ร่มพระบารมี 70 ปี ปวงประชาเป็นสุข”ขึ้น เพื่อให้บุคลากรในสังกัดกระทรวงมหาดไทย ได้ตระหนักในพระปรีชาญาณ ความรู้ ความสามารถทางด้านต่างๆ ที่ทรงบําบัดทุกข์บํารุงสุขของทวยราษฎร์ ตลอดระยะเวลา 70 ปี แห่งการครองราชย์ โดยน้อมนําพระบรมราโชวาทและพระราชดํารัสของพระบาทสมเด็จพระปรมินทรมหาภูมิพลอดุลยเดช มาเป็นแนวทางและแบบอย่างในการปฏิบัติหน้าที่ราชการ และการดํารงชีวิต และร่วมกันแสดงถึงความจงรักภักดี ถวายเป็นพระราชสักการะ และน้อมรําลึกในพระมหากรุณาธิคุณ พระบาทสมเด็จพระปรมินทรมหาภูมิพลอดุลยเดช และเทิดทูนไว้ซึ่งสถาบันพระมหากษัตริย์ และด้วยพระปรีชาสามารถแห่งองค์พระมหากษัตริย์ไทย ที่ทําให้เราเป็น “ไทย” ได้อย่างเต็มความภาคภูมิใจตราบจนทุกวันนี้
โดยโครงการดังกล่าวมีการจัดกิจกรรม “ปาฐกถาพิเศษ”เกี่ยวกับพระราชกรณียกิจและพระอัจฉริยภาพของพระบาทสมเด็จพระปรมินทรมหาภูมิพลอดุลยเดช ที่มีต่อปวงชนชาวไทย ซึ่งกิจกรรมปาฐกถาพิเศษจะจัดขึ้นเดือนละ 1 ครั้ง เป็นเวลา 11 เดือน เริ่มตั้งแต่เดือนธันวาคม 2559 โดยกระทรวงมหาดไทยได้เชิญวิทยากรผู้ทรงคุณวุฒิที่มีความรู้และมากด้วยประสบการณ์มาบรรยายพิเศษ และในวันนี้ (8 ธ.ค.59) เป็นการจัดปาฐกถาพิเศษขึ้นเป็นครั้งแรก ในหัวข้อเรื่อง “การถวายงานโครงการอันเนื่องมาจากพระราชดําริ” โดยมีนายมนุญช์ วัฒนโกเมร อดีตรองปลัดกระทรวงมหาดไทย ให้เกียรติมาบรรยายพิเศษ เพื่อเสริมสร้างองค์ความรู้และแลกเปลี่ยนประสบการณ์ในการดําเนินโครงการตามแนวพระราชดําริ โดยถ่ายทอดความรู้และประสบการณ์อันทรงคุณค่า เพื่อเป็นองค์ความรู้และก่อให้เกิดประโยชน์แก่ข้าราชการและบุคลากรในสังกัดกระทรวงมหาดไทย นําไปประยุกต์ใช้ในการปฏิบัติราชการและการดํารงชีวิต พร้อมที่จะเป็นกลไกในการขับเคลื่อนการดําเนินงานตามแนวพระราชดําริ และเป็นแบบอย่างในการดําเนินชีวิตตามหลักปรัชญาเศรษฐกิจพอเพียงให้แก่ชุมชนและสังคมต่อไป.
ครั้งที่ 234/2559
รัฐบาลไทย-ข่าวทำเนียบรัฐบาล-เทศกาลลอยกระทงประจำปี 2562
วันศุกร์ที่ 8 พฤศจิกายน 2562
เทศกาลลอยกระทงประจําปี 2562
วันศุกร์ที่ 8 พฤศจิกายน 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเชิญชวนประชาชนร่วมกันอนุรักษ์ความเป็นไทย ด้วยการสืบสานประเพณีลอยกระทงให้คงความงดงามตามเอกลักษณ์ดั้งเดิมและใช้วัสดุจากธรรมชาติที่ย่อยสลายง่าย ภายใต้แนวคิด “ลอยกระทงวัฒนธรรม ใส่ใจสายน้ําและสิ่งแวดล้อม”โดยพลเอก ประยุทธ์ จันทร์โอชา นายกรัฐมนตรี ได้กําชับให้หน่วยงานที่เกี่ยวข้องรณรงค์ให้ประชาชนตระหนักถึงความสําคัญของวันลอยกระทง ร่วมกันอนุรักษ์สืบทอด พร้อมทั้งส่งเสริมการท่องเที่ยวทางวัฒนธรรม สร้างรายได้ให้แก่ชุมชนท้องถิ่นและประเทศไทย นอกจากนี้ยังขอให้ช่วยกันกําจัดขยะ ที่เกิดขึ้นหลังจากการจัดงาน เพื่อรักษาสิ่งแวดล้อมให้สะอาดสวยงามดังเดิม
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ที่ประชุมโควิด – 19 มีมติให้บริษัทจดทะเบียน สามารถเลื่อนการประชุมกรรมการและผู้ถือหุ้น จากกำหนดเดิม 30 เมษายนนี้ออกไปได้ หากจำเป็นประชุมให้ใช้ระบบอิเล็กทรอนิกส์แทน
วันจันทร์ที่ 23 มีนาคม 2563
ที่ประชุมโควิด – 19 มีมติให้บริษัทจดทะเบียน สามารถเลื่อนการประชุมกรรมการและผู้ถือหุ้น จากกําหนดเดิม 30 เมษายนนี้ออกไปได้ หากจําเป็นประชุมให้ใช้ระบบอิเล็กทรอนิกส์แทน
ที่ประชุมโควิด – 19 มีมติให้บริษัทจดทะเบียน สามารถเลื่อนการประชุมกรรมการและผู้ถือหุ้น จากกําหนดเดิม 30 เมษายนนี้ออกไปได้ หากจําเป็นประชุมให้ใช้ระบบอิเล็กทรอนิกส์แทน
วันนี้(23มีนาคม2563)เวลา17.20น.ณโถงกลางตึกสันติไมตรีทําเนียบรัฐบาลภายหลังหลังการประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา2019 (COVID - 19)เสร็จสิ้นนายเทวัญลิปตพัลลภรัฐมนตรีประจําสํานักนายกรัฐมนตรีนําผู้แทนหน่วยงานที่เกี่ยวข้องแถลงผลการประชุมสรุปสาระสําคัญดังนี้
รัฐมนตรีประจําสํานักนายกรัฐมนตรีเปิดเผยว่าที่ประชุมเน้นย้ํา6มาตรการของรัฐบาลโดยเฉพาะมาตรการการคัดกรองบุคคลที่เดินทางเข้าประเทศไทยการปิดพรมแดนทั่วประเทศยกเว้นช่องทางขนส่งสินค้าเท่านั้นรวมถึงการกระจายหน้ากากอนามัยโดยที่ประชุมยังไม่มีการพูดคุยถึงการใช้  พรก.ฉุกเฉินเพื่อดูแลสถานการณ์ในขณะนี้ทั้งนี้การประชุมครม.พรุ่งนี้จะมีการพิจารณามาตรการช่วยเหลือเยียวยาลูกจ้างที่ได้รับผลกระทบจากการปิดกิจการในช่วงเวลานี้
อย่างไรก็ตามที่ประชุมยังมีมติให้บริษัทจํากัดบริษัทมหาชนที่จดทะเบียนทางการค้ากับกรมพัฒนาธุรกิจการค้ากระทรวงพาณิชย์ให้สามารถแจ้งเพื่อขอเลื่อนการประชุมกรรมการผู้ถือหุ้นประจําปีจากเดิมที่กฎหมายกําหนดไว้ต้องดําเนินการให้แล้วเสร็จภายใน30เมษายนนี้ของทุกปีโดยทางกระทรวงพาณิชย์จะยกเว้นค่าปรับหากบริษัทใดมีความจําเป็นก็สามารถใช้วิธีการประชุมผ่านระบบอิเล็กทรอนิกส์ได้หรือผู้ถือหุ้นใช้วิธีมอบอํานาจกรรมการอิสระได้หากต้องจัดประชุมก็ต้องปฎิบัติตามมาตรการการเฝ้าระวังการแพร่ระบาดของกระทรวงสาธารณสุขอย่างเคร่งครัดทั้งจํากัดจํานวนคนตรวจวัดอุณภูมิร่างกายจัดที่นั่งให้มีระยะห่างตามที่กําหนดจัดให้มีแอลกอฮอลล้างมือในจุดต่างๆ
โอกาสนี้นางรื่นฤดีสุวรรณมงคลเลขาธิการสํานักงานคณะกรรมการกํากับหลักทรัพย์และตลาดหลักทรัพย์(ก.ล.ต. )กล่าวว่าปัจจุบันมีบริษัทที่จดทะเบียนมากกว่า700บริษัทซึ่งก.ล.ต.จะแจ้งข้อมูลนี้ไปยังทุกบริษัทพร้อมย้ําว่าสามารถประชุมอิเล็กทรอนิกส์ได้ซึ่งกระทรวงดิจิทัลเพื่อเศรษฐกิจและสังคมยืนยันว่าสามารถใช้ระบบการประชุมนี้ได้
จากนั้นนายปกรณ์นิลประพันธ์เลขาธิการสํานักงานคณะกรรมการกฤษฎีกาตามคําสั่งคสช.ที่ออกมาก่อนหน้านี้บริษัทสามารถประชุมอิเล็กทรอนิกส์ได้เพราะเป็นการประชุมที่กฎหมายให้การรองรับโดยมีเพียงสองเงื่อนไขเท่านั้นที่ประชุมได้ถูกต้องตามกฎหมายคือ1.ผู้ร่วมการประชุมอย่างน้อย1ใน3ขององค์ประชุมจะต้องมาเข้าร่วมประชุมเช่นหากมีคณะกรรมการ14คนองค์ประชุมจะต้องมี7คนดังนั้น1ใน3ของคณะกรรมการ7คนนี้ก็เท่ากับ3คนต้องอยู่ในที่ประชุมร่วมกันก็ถือว่าประชุมร่วมกันได้อีกหนึ่งเงื่อนไขคือผู้ร่วมประชุมต้องอยู่ในประเทศพร้อมยืนยันว่าการประชุมผ่านระบบอิเล็กทรอนิกส์ชอบด้วยกฎหมายและมีผลในทางคดีต่างๆด้วย
............................
รัฐบาลไทย-ข่าวทำเนียบรัฐบาล-อนุทินรับมอบหน้ากากอนามัย [กระทรวงสาธารณสุข]
วันพุธที่ 1 เมษายน 2563
อนุทินรับมอบหน้ากากอนามัย [กระทรวงสาธารณสุข]
รองนายกรัฐมนตรีและรัฐมนตรีว่าการกระทรวงสาธารณสุข รับมอบหน้ากากอนามัยจํานวน 80,000 ชิ้น จากรัฐมนตรีว่าการกระทรวงเกษตรและสหกรณ์
รองนายกรัฐมนตรีและรัฐมนตรีว่าการกระทรวงสาธารณสุข รับมอบหน้ากากอนามัยจํานวน 80,000 ชิ้น จากรัฐมนตรีว่าการกระทรวงเกษตรและสหกรณ์
วันนี้ (1 เมษายน 2563) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข และคณะผู้บริหาร รับมอบหน้ากากอนามัยจํานวน 80,000 ชิ้น จาก นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์
นายอนุทินกล่าวว่า หน้ากากอนามัยที่ได้รับจากท่านรัฐมนตรีว่าการกระทรวงเกษตรและสหกรณ์ในวันนี้กระทรวงสาธารณสุขจะนําไปให้กับบุคลากรทางการแพทย์ทุกคนที่ต้องเสี่ยงต่อการดูแลรักษาผู้ป่วยโรคโควิด-19 ในภาวะวิกฤต หน้าที่ของกระทรวงสาธารณสุข คือ การดูแล รักษา ป้องกันให้คนไทยปลอดภัย ไม่ให้ติดเชื้อและเสียชีวิต รวมถึงป้องกันไม่ให้มีการติดเชื้อในแพทย์ พยาบาล บุคลากรสาธารณสุขทุกคน ดังนั้น ความร่วมมือของหน่วยงานทั้งภาครัฐและเอกชนมีความสําคัญที่จะช่วยสนับสนุนภารกิจการหยุดการแพร่ระบาดโรคโควิด-19 ได้
“ในนามบุคลากรกระทรวงสาธารณสุข ขอขอบคุณในน้ําใจไมตรีที่ท่านรัฐมนตรีว่าการกระทรวงเกษตรและสหกรณ์ มีความห่วงใยในภารกิจของกระทรวงสาธารณสุข ของที่ได้รับบริจาคจะรีบกระจายจัดสรรให้โรงพยาบาลโดยเร็วที่สุด” อนุทินกล่าว
***********************************
1 เมษายน 2563
รัฐบาลไทย-ข่าวทำเนียบรัฐบาล-รพ.พระนารายณ์มหาราช คืนชีวิตใหม่ให้ผู้ป่วย ตัดเนื้องอกที่หนังศีรษะ น้ำหนัก 2 กิโลกรัม เส้นผ่าศูนย์กลางมากกว่า 15 นิ้ว
วันพฤหัสบดีที่ 16 พฤศจิกายน 2560
รพ.พระนารายณ์มหาราช คืนชีวิตใหม่ให้ผู้ป่วย ตัดเนื้องอกที่หนังศีรษะ น้ําหนัก 2 กิโลกรัม เส้นผ่าศูนย์กลางมากกว่า 15 นิ้ว
ศัลยแพทย์ตกแต่งโรงพยาบาลพระนารายณ์มหาราช จังหวัดลพบุรี ผ่าตัดเนื้องอกที่หนังศีรษะผู้ป่วยชายอายุ 71 ปี  ขนาดเส้นผ่าศูนย์กลางมากกว่า 15 นิ้ว น้ําหนักประมาณ 2 กิโลกรัม คืนชีวิตใหม่ให้ผู้ป่วย ที่ทนทุกข์ทรมานในการใช้ชีวิตประจําวันและปัญหาการได้ยิน
เนื่องจากก้อนเนื้อมีขนาดใหญ่เบียดใบหูจนพับลงมา
นายแพทย์โอภาส การย์กวินพงศ์ รองปลัดกระทรวงสาธารณสุขและโฆษกกระทรวงสาธารณสุข ให้สัมภาษณ์ว่า นายแพทย์เจษฎา โชคดํารงสุข ปลัดกระทรวงสาธารณสุข ได้เร่งรัดให้โรงพยาบาลในสังกัดทุกระดับพัฒนาระบบบริการตามแผนที่วางไว้ (Service plan) เพื่อเพิ่มศักยภาพโรงพยาบาลทั้งในด้านบุคลากรผู้เชี่ยวชาญ และเครื่องมือแพทย์เป็นพึ่งประชาชนในทุกเขตสุขภาพ ได้รับการรักษาใกล้บ้าน เช่น โรงพยาบาลพระนารายณ์มหาราช จ.ลพบุรี ต้องขอชื่นชมที่ประสบความสําเร็จในการผ่าตัดคืนชีวิตใหม่ให้ผู้ป่วยที่ทุกข์ทรมานจากก้อนเนื้องอกที่หนังศีรษะขนาดใหญ่เส้นผ่าศูนย์กลางมากกว่า 15 นิ้ว น้ําหนักประมาณ 2 กิโลกรัม สร้างความยากลําบากในการใช้ชีวิตประจําวันและยังกดทับใบหูข้างขวาจนพับลงมาสร้างปัญหาการได้ยิน
โดยผู้ป่วยรายนี้เป็นชายอายุ 71 ปี มาพบแพทย์ด้วยปัญหามีก้อนขนาดใหญ่ที่ศีรษะด้านขวาโตขึ้นเรื่อยๆ เป็นเวลานาน 4 ปี ไม่เจ็บปวด ประสาทศัลยแพทย์ ศัลยแพทย์ตกแต่งและแพทย์เฉพาะทางหู คอ จมูก ได้ร่วมกัน ตรวจร่างกายผู้ป่วย และส่งตรวจพิเศษด้วยคลื่นแม่เหล็กไฟฟ้า (MRI) พบว่าเป็นก้อนเนื้องอกขนาดใหญ่ ภายในมีของเหลวข้น มีเลือดออกภายในก้อน มีถุงห่อหุ้มชัดเจนไม่ยื่นเข้าไปในกะโหลกศีรษะ จึงได้ผ่าตัดเอาเนื้องอกออกทั้งหมด ตัดผิวหนังที่ติดเชื้อ และเย็บซ่อมแซมใบหูกลับที่เดิม เมื่อวันที่ 13 พฤศจิกายน 2560 ที่ผ่านมา โดยมีนายแพทย์วรวรรธน์ แก้ววิเชียร ศัลยแพทย์ตกแต่งประจําโรงพยาบาลพระนารายณ์มหาราช เป็นหัวหน้าทีมผ่าตัด พร้อมส่งชื้นเนื้อตรวจ เพื่อวางแผนการรักษาต่อเนื่อง ขณะนี้ผู้ป่วยยังพักรักษาตัวที่โรงพยาบาล อาการดีขึ้นเรื่อยๆ แพทย์วางแผนให้กลับบ้านในสัปดาห์หน้า
ทั้งนี้ หลังการผ่าตัด ผู้ป่วยบอกกับทีมแพทย์ผู้รักษาว่า มีความรู้สึกว่าเป็นเรื่องเหนือความคาดหมายมาก เนื่องจากเป็นการผ่าตัดใหญ่ ซึ่งผู้ป่วยและชาวบ้านข้างเคียงคิดว่าไม่น่าจะรอดชีวิตจากการผ่าตัด อีกทั้งดีใจที่ทราบว่าแพทย์ที่โรงพยาบาลบ้านเกิดของตนเองสามารถทําการรักษาโรคนี้ได้ เหมือนตายแล้วได้ชีวิตใหม่คืนมา
พฤศจิกายน 3/3 ********************* 16 พฤศจิกายน 2560
รัฐบาลไทย-ข่าวทำเนียบรัฐบาล-ก.อุตฯ จับมือสถานทูตญี่ปุ่นฯ จัดสัมมนาสุดยอดความร่วมมือด้านเทคโนโลยี ดึงบริษัทชั้นนำญี่ปุ่นแลกเปลี่ยนทางเทคนิคกับเอสเอ็มอีไทย
วันอังคารที่ 8 พฤษภาคม 2561
ก.อุตฯ จับมือสถานทูตญี่ปุ่นฯ จัดสัมมนาสุดยอดความร่วมมือด้านเทคโนโลยี ดึงบริษัทชั้นนําญี่ปุ่นแลกเปลี่ยนทางเทคนิคกับเอสเอ็มอีไทย
ผู้ช่วยรัฐมนตรีประจํากระทรวงอุตสาหกรรม เป็นประธานเปิดการสัมมนาสุดยอดความร่วมมือด้านเทคโนโลยี Collaboration Forum in Connected Industries (Thai-Japan)  ณ กรมส่งเสริมอุตสาหกรรม ถนนพระรามที่ 4
วันนี้ (8 พ.ค. 61) นายสันติ กีระนันท์ ผู้ช่วยรัฐมนตรีประจํากระทรวงอุตสาหกรรม เป็นประธานเปิดการสัมมนาสุดยอดความร่วมมือด้านเทคโนโลยี Collaboration Forum in Connected Industries (Thai-Japan) โดยมีนายกอบชัย สังสิทธิสวัสดิ์ อธิบดีกรมส่งเสริมอุตสาหกรรม และ นายชิโร ซะโดะชิมะ เอกอัครราชทูตญี่ปุ่นประจําประเทศไทย ร่วมด้วย ณ กรมส่งเสริมอุตสาหกรรม ถนนพระรามที่ 4
งานสัมมนาสุดยอดความร่วมมือด้านเทคโนโลยี เป็นความร่วมมือรัฐบาลไทยกับรัฐบาลญี่ปุ่น สืบเนื่องจากความร่วมมือตามหนังสือแสดงเจตจํานง (Memorandum of Intent) ระหว่างกระทรวงอุตสาหกรรมของไทยกับกระทรวงเศรษฐกิจ การค้า และอุตสาหกรรมของญี่ปุ่น (Miniter of Economy,Trade and Industry: METI) จัดขึ้นเพื่อเชื่อมโยงความร่วมมือด้านเทคโนโลยีสมัยใหม่ระหว่างบริษัทชั้นนําด้านเทคโนโลยีอัจฉริยะจากประเทศญี่ปุ่น และผู้ประกอบธุรกิจอุตสาหกรรมของไทย มีบริษัทชั้นนําจากประเทศญี่ปุ่นเข้าร่วมงานจํานวนกว่า 20 บริษัท และผู้ประกอบการตามกลุ่มเป้าหมายที่เกี่ยวข้องของไทยเข้าร่วมงานจํานวนกว่า 200 บริษัท โดยภายในงานยังเปิดโอกาสให้ผู้ประกอบการธุรกิจอุตสาหกรรมของไทย ได้เข้าชมการสาธิตเทคโนโลยีต่างๆ จากญี่ปุ่นตามบูธที่จัดแสดงผลงาน รวมทั้งสามารถเจรจาหารือกับบริษัทเจ้าของเทคโนโลยีโดยตรงเพื่อหาความร่วมมือและเชื่อมโยงธุรกิจต่อไปได้ด้วย
--------------------------------
รัฐบาลไทย-ข่าวทำเนียบรัฐบาล-นายกรัฐมนตรีกำชับเร่งฟื้นฟูความเชื่อมั่นด้านการท่องเที่ยว   สั่งทุกหน่วยเฝ้าระวังและชี้แจงข่าวสารอย่างทันท่วงที
วันเสาร์ที่ 13 ตุลาคม 2561
นายกรัฐมนตรีกําชับเร่งฟื้นฟูความเชื่อมั่นด้านการท่องเที่ยว   สั่งทุกหน่วยเฝ้าระวังและชี้แจงข่าวสารอย่างทันท่วงที
นายกรัฐมนตรีกําชับเร่งฟื้นฟูความเชื่อมั่นด้านการท่องเที่ยว   สั่งทุกหน่วยเฝ้าระวังและชี้แจงข่าวสารอย่างทันท่วงที
วันนี้ (13 ต.ค. 61) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี กําชับให้หน่วยงานที่เกี่ยวข้องเร่งสร้างความเข้าใจแก่สังคมโดยเฉพาะชาวจีน หลังมีคลิปวิดีโอเผยแพร่ผ่านยูทูปว่า ทางการไทยลดการออกวีซ่าให้นักท่องเที่ยวจีน เนื่องจากสติ๊กเกอร์วีซ่าหมด โดยสถานทูตและสถานกงสุลไทยในจีนยืนยันว่า ไม่ได้มีปัญหาเรื่องนี้แต่อย่างใด และคลิปดังกล่าวเป็นข้อมูลเท็จที่ถูกปล่อยออกมาก่อนหน้านี้
"นายกฯ เน้นย้ําให้ทุกหน่วยติดตามข่าวสารอย่างรอบด้าน และระมัดระวังการปล่อยข่าวที่บิดเบือน พร้อมทั้งหาโอกาสชี้แจงให้รวดเร็ว เพราะขณะนี้มีความพยายามของคนบางกลุ่มที่ต้องการลดความเชื่อมั่นของประเทศไทย โดยเฉพาะต่อความรู้สึกของชาวจีนที่มีต่อการท่องเที่ยวไทย"
อย่างไรก็ตาม นายกรัฐมนตรีกล่าวด้วยว่า รัฐบาลไม่ได้นิ่งนอนใจกับปัญหาที่ผ่านมา โดยได้สั่งการให้หน่วยงานต่าง ๆ เร่งแก้ไข เพื่อฟื้นฟูภาพลักษณ์ด้านการท่องเที่ยวที่ดีกลับขึ้นมา และจะต้องไม่ให้ปัญหาเหล่านั้นเกิดขึ้นอีก
สําหรับปัญหาสติ๊กเกอร์วีซ่าที่มีการเผยแพร่นั้น ความจริงเกิดขึ้นตั้งแต่ปลายปีที่แล้ว ซึ่งสถานทูตและสถานกงสุลไทยในจีนได้แก้ปัญหาและอํานวยความสะดวกด้านวีซ่าให้กับผู้มายื่นขอตามปกติ โดยใช้วีซ่าแสตมป์ทดแทนวีซ่าสติ๊กเกอร์ที่ไม่เพียงพอ พร้อมทั้งยืนยันว่าไม่มีการจํากัดจํานวนการรับเล่มหนังสือเดินทางใด ๆ และที่ผ่านมาสถานทูตและสถานกงสุลไทยได้ร่วมกับทางการจีนดําเนินการตามกฎหมายกับผู้ที่ปล่อยข่าวเท็จดังกล่าวแล้ว
.............
สํานักโฆษก
รัฐบาลไทย-ข่าวทำเนียบรัฐบาล-“กระทรวงพาณิชย์”รับมอบเงินบริจาคจากสมาคมโรงสีข้าวไทยและสมาคมผู้รวบรวมและ จำหน่ายเมล็ดพันธุ์ เข้ากองทุนสนับสนุนการดำเนินงานแก้ไขปัญหาโรคไวรัสโควิด-19
วันอังคารที่ 7 เมษายน 2563
“กระทรวงพาณิชย์”รับมอบเงินบริจาคจากสมาคมโรงสีข้าวไทยและสมาคมผู้รวบรวมและ จําหน่ายเมล็ดพันธุ์ เข้ากองทุนสนับสนุนการดําเนินงานแก้ไขปัญหาโรคไวรัสโควิด-19
นายสุพพัต อ่องแสงคุณ โฆษกกระทรวงพาณิชย์ เปิดเผยว่า (วันที่ 3 เม.ย. 63) นายเกรียงศักดิ์  ตาปนานนท์ นายกสมาคมโรงสีข้าวไทย พร้อมผู้แทนสมาคมโรงสีข้าวไทยและสมาคมผู้รวบรวมและจําหน่ายเมล็ดพันธุ์ได้เข้าพบและมอบเงินจํานวน 4,050,000 บาท
เพื่อสมทบเข้ากองทุนสนับสนุนการดําเนินงานแก้ไขปัญหาโรคติดเชื้อไวรัสโคโรนา 2019 (COVID-19) ซึ่งกระทรวงพาณิชย์เป็นตัวแทนรับมอบและได้ส่งมอบเงินจํานวนดังกล่าวฯ ให้กับนายสมพาศ นิลพันธ์ ที่ปรึกษาด้านการบริหารจัดการเรื่องการร้องทุกข์ ผู้แทนจากสํานักงานปลัดสํานักนายกรัฐมนตรี
“กระทรวงพาณิชย์ต้องขอขอบคุณทั้ง 2 สมาคม ที่ได้แสดงความตั้งใจและเข้ามามีส่วนร่วมของภาคประชาชน เพื่อสนับสนุนการแก้ไขปัญหาการระบาดของไวรัสโควิด-19 ของรัฐบาล โดยเงินจํานวนดังกล่าว จะถูกนําไปใช้ตามวัตถุประสงค์ที่จะป้องกันการแพร่ระบาดในประเทศไทยให้อยู่ในวงจํากัด และลดผลกระทบต่อสุขภาพของประชาชนและเศรษฐกิจของประเทศต่อไป” นายสุพพัตกล่าว
รัฐบาลไทย-ข่าวทำเนียบรัฐบาล-ทส.ร่วมพิธีทำบุญตักบาตร และลงนามถวายพระพรชัยมงคลสมเด็จพระบรมราชชนนีพันปีหลวง​ เนื่องในโอกาสวันเฉลิมพระชนมพรรษา 88 พรรษา 12 สิงหาคม 2563
วันพุธที่ 12 สิงหาคม 2563
ทส.ร่วมพิธีทําบุญตักบาตร และลงนามถวายพระพรชัยมงคลสมเด็จพระบรมราชชนนีพันปีหลวง​ เนื่องในโอกาสวันเฉลิมพระชนมพรรษา 88 พรรษา 12 สิงหาคม 2563
นายวราวุธ​  ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม และภริยา พร้อมด้วย​ นายจตุพร​ บุรุษพัฒน์​ ปลัดกระทรวง​ทรัพยากร​ธรรมชาติ​และ​สิ่ง​แวดล้อม​ และคณะผู้บริหารระดับสูงของกระทรวงทรัพยากรธรรมชาติและสิ่งแวดล้อม ร่วมพิธีทําบุญตักบาตรข้า
ทส.ร่วมพิธีทําบุญตักบาตร และลงนามถวายพระพรชัยมงคลสมเด็จพระบรมราชชนนีพันปีหลวง​ เนื่องในโอกาสวันเฉลิมพระชนมพรรษา 88 พรรษา 12 สิงหาคม 2563
วันนี้ (12 สิงหาคม 2563) เวลา 07.15 น. นายวราวุธ​ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม และภริยา พร้อมด้วย​ นายจตุพร​ บุรุษพัฒน์​ ปลัดกระทรวง​ทรัพยากร​ธรรมชาติ​และ​สิ่ง​แวดล้อม​ และคณะผู้บริหารระดับสูงของกระทรวงทรัพยากรธรรมชาติและสิ่งแวดล้อม ร่วมพิธีทําบุญตักบาตรข้าวสาร อาหารแห้ง พระสงฆ์ จํานวน 89 รูป​ เพื่อถวายเป็นพระราชกุศล เนื่องในโอกาสวันเฉลิมพระชนมพรรษา​ สมเด็จพระนางเจ้าสิริกิติ์ พระบรมราชินีนาถพระบรมราชชนนีพันปีหลวง​ โดยมี พลเอก ประยุทธ์ จันทร์โอชา นายกรัฐมนตรี เป็นประธานในพิธี​ณบริเวณมณฑลท้องสนามหลวง​
จากนั้น​เวลา 08.00 รัฐมนตรีว่าการกระทรวงทรัพยากรธรรมชาติและสิ่งแวดล้อม​ พร้อมคณะร่วมถวายความเคารพพระฉายาลักษณ์สมเด็จพระนางเจ้าสิริกิติ์​พระบรมราชินีนาถ​ พระบรมราชชนนีพันปีหลวง พร้อมถวายแจกันดอกไม้และลงนามถวายพระพรชัยมงคลเนื่องในโอกาสวันเฉลิมพระชนมพรรษา ณ ศาลาสหทัยสมาคม ในพระบรมมหาราชวัง​ ในโอกาสนี้ด้วย
รัฐบาลไทย-ข่าวทำเนียบรัฐบาล-กระทรวงอุตสาหกรรมจัดกิจกรรมเชิดชูเครือข่ายอุตสาหกรรมรักษ์สิ่งแวดล้อม ครั้งที่ 1
วันพฤหัสบดีที่ 18 ตุลาคม 2561
กระทรวงอุตสาหกรรมจัดกิจกรรมเชิดชูเครือข่ายอุตสาหกรรมรักษ์สิ่งแวดล้อม ครั้งที่ 1
กระทรวงอุตสาหกรรมจัดกิจกรรมเชิดชูเครือข่ายอุตสาหกรรมรักษ์สิ่งแวดล้อม ครั้งที่ 1
วันนี้ (18 ตุลาคม 2561) นายพสุ โลหารชุน ปลัดกระทรวงอุตสาหกรรม เป็นประธานในการจัดกิจกรรมเชิดชูกลุ่มสมาชิกเครือข่ายอุตสาหกรรมรักษ์สิ่งแวดล้อม ครั้งที่ 1 โดยมี นางสาวนิสากร จึงเจริญธรรม นายสุรพล ชามาตย์ รองปลัดกระทรวงอุตสาหกรรม นางอนงค์ ไพจิตรประภาภรณ์ และนางเบญจมาพร เอกฉัตร์ ผู้ตรวจราชการกระทรวงอุตสาหกรรม ร่วมงานฯ ทั้งนี้มีกลุ่มสมาชิกเครือข่ายอุตสาหกรรมรักษ์สิ่งแวดล้อมที่ได้รับรางวัลดีเด่น จํานวน 33 ราย  รางวัลยอดเยี่ยม จํานวน 9 ราย ณ โรงแรมเซ็นทรา บาย เซ็นทาราศูนย์ราชการและคอนเวนชันเซ็นเตอร์ แจ้งวัฒนะ
โครงการการสร้างและพัฒนาเครือข่ายอุตสาหกรรมรักษ์สิ่งแวดล้อม โดยได้เริ่มดําเนินการตั้งแต่ปี 2551 ปัจจุบันมีสมาชิก กว่า 10,000 ราย มีวัตถุประสงค์หลักเพื่อแก้ไขปัญหาการร้องเรียนด้านมลพิษจากโรงงาน และการร้องเรียนซ้ําซาก ด้วยวิธีการสร้างจิตสํานึกให้กับผู้ประกอบการโรงงานอุตสาหกรรมตามหลักธรรมาภิบาล มีความโปร่งใส ใส่ใจสิ่งแวดล้อม โดยเน้นการป้องกันแบบเชิงรุก ซึ่งจําเป็นต้องอาศัยความร่วมมือจากไตรภาคี ได้แก่ ภาคประชาชน ภาคเอกชนหรือสถานประกอบการอุตสาหกรรม และภาคราชการ อันจะนําไปสู่การสร้างเครือข่ายอุตสาหกรรมรักษ์สิ่งแวดล้อมและมวลชนสัมพันธ์อย่างเป็นรูปธรรม
รัฐบาลไทย-ข่าวทำเนียบรัฐบาล-“เฉลิมชัย” มั่นใจร่างพ.ร.บ.งบประมาณผ่านสภาฯ
วันพุธที่ 12 กุมภาพันธ์ 2563
“เฉลิมชัย” มั่นใจร่างพ.ร.บ.งบประมาณผ่านสภาฯ
“เฉลิมชัย” มั่นใจร่างพ.ร.บ.งบประมาณผ่านสภาฯ สั่งการเร่งเดินหน้า 8 นโยบายหลักปี 2563 หวังปฏิรูปภาคเกษตรทุกมิติ
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตร เปิดเผยว่า ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ มีความมั่นใจว่าในการประชุมสภาผู้แทนราษฎรพิจารณาร่าง พ.ร.บ. งบประมาณรายจ่ายประจําปี 2563 ในวาระ 2 และ 3 ในวันที่ 13 ก.พ. 2563 จะเป็นไปด้วยความเรียบร้อย โดยสั่งให้ทุกหน่วยงานในสังกัดกระทรวงเกษตรฯ เตรียมพร้อมในการบริหารงบประมาณด้วยความรวดเร็วโปร่งใสเพื่อแก้ไขปัญหาของประชาชน
อย่างไรก็ตาม ทันทีที่ พ.ร.บ.งบประมาณปี 2563 ประกาศใช้เป็นกฎหมาย กระทรวงเกษตรฯ พร้อมขับเคลื่อน8 นโยบายหลักของปี 2563 คือ 1) นโยบายบริหารจัดการน้ําทั้งระบบ 2) นโยบายส่งเสริมเกษตรปลอดภัย (เกษตรอินทรีย์) 3) นโยบายการตลาดนําการผลิต 4) นโยบายเพิ่มประสิทธิภาพการผลิตและลดต้นทุนการผลิต 5) นโยบายบริหารจัดการการประมงอย่างยั่งยืน 6) นโยบายเทคโนโลยีเกษตรจัดตั้งศูนย์เทคโนโลยีการเกษตรและนวัตกรรม (Agritech and Innovation Center : AIC) 77 จังหวัด และจัดทําศูนย์ข้อมูลเกษตรแห่งชาติ (National Agriculture Big Data Center :NABC) 7) นโยบายจัดตั้งศูนย์อํานวยการเฉพาะกิจแก้ไขปัญหาวิกฤตภัยแล้งระดับชาติ (กส.กช.) จํานวน 7 ศูนย์ เพื่อรับเรื่องราวร้องทุกข์และช่วยเหลือพี่น้องประชาชนทั่วประเทศ และ 8) นโยบายบริหารจัดการยางพาราทั้งระบบ โดยสนับสนุนส่งเสริมให้หน่วยงานภาครัฐใช้ผลิตภัณฑ์ยางพาราเพิ่มมากขึ้น โดยจะลงนามบันทึกข้อตกลงความร่วมมือ (MOU) ร่วมกับกระทรวงต่าง ๆ ในการนํายางพาราไปใช้ในภารกิจต่าง ๆ ได้
"กระทรวงเกษตรฯ พร้อมขับเคลื่อนทันทีที่ พ.ร.บ.งบประมาณปี 2563 ประกาศใช้เป็นกฎหมายตามที่ได้แถลง เมื่อวันที่ 3 มกราคมที่ผ่านมา เพื่อปฏิรูปภาคเกษตรของไทยในทุกมิติ ซึ่งรัฐมนตรีว่าการกระทรวงเกษตรฯ ได้สั่งการเร่งรัดทุกหน่วยงานในสังกัดให้พร้อมทํางานทันที โดยเฉพาะความพร้อมในการบริหารงบประมาณตามแนวทางที่สํานักงบประมาณและกระทรวงการคลังกําหนด สําหรับงบประมาณในส่วนของกรมวิชาการเกษตรที่ถูกแปรญัตติตัดออกไปนั้นรัฐมนตรีว่าการกระทรวงเกษตรฯ ได้หารือร่วมกับนายกรัฐมนตรีในการขอใช้งบกลางมาสนับสนุน เพื่อไม่ให้กระทบต่อภารกิจในการสนับสนุนงานวิจัยต่อไป " นายอลงกรณ์ กล่าว
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871
รัฐบาลไทย-ข่าวทำเนียบรัฐบาล-ทส. เข้าประชุมสมัชชาภาคีอนุสัญญาว่าด้วยความหลากหลายทางชีวภาพ สมัยที่ 13
วันอังคารที่ 6 ธันวาคม 2559
ทส. เข้าประชุมสมัชชาภาคีอนุสัญญาว่าด้วยความหลากหลายทางชีวภาพ สมัยที่ 13
ทส. เข้าประชุมสมัชชาภาคีอนุสัญญาว่าด้วยความหลากหลายทางชีวภาพ สมัยที่ 13
เมื่่อเร็วๆ นี้ พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เข้าร่วมพิธีเปิดประชุมระดับสูง (High Level Segment) ในการประชุมสมัชชาภาคีอนุสัญญาว่าด้วยความหลากหลายทางชีวภาพ สมัยที่ 13 ณ เมืองแคนคูน สหรัฐเม็กซิโก โดยมี นาย Rafael Pacchiano Alaman รัฐมนตรีกระทรวงทรัพยากรธรรมชาติและสิ่งแวดล้อม สหรัฐเม็กซิโก เป็นประธานเปิดการประชุม พร้อมด้วย นาย Erik Solheim ผู้อํานวยการ United Nations Environment Programme (UNEP), Ms. Helen Clark ผู้บริหาร United Nations Development Programme (UNDP), Mr.Chun Kyoo Park ประธาน COP 12, Mr. Braulio de Souza Dias เลขาธิการ CBD และ Ms. Naoko Ishii CEO กองทุนสิ่งแวดล้อมโลก (GEF) ร่วมกล่าวเปิด รวมทั้ง ปาฐกถาพิเศษจากผู้แทน FAO UNFCCC IUCN UNWTO